

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 12.maijā Nr.**240**  (prot.Nr.**10**, **19**.§)

**Par dalību pasākumā „Nodarbinātības pasākumi vasaras brīvlaikā**

**personām, kuras iegūst izglītību vispārējās, speciālās vai profesionālās**

**izglītības iestādēs”**

Pamatojoties uz likuma „Par pašvaldībām” 15.panta pirmās daļas 10.punktu, 21.panta pirmās daļas 2.punktu, likuma „Par pašvaldību budžetiem” 16.panta otro daļu, ņemot vērā Nodarbinātības valsts aģentūras piedāvātā līguma projektā ietvertos nosacījumus pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs" īstenošanai, rūpējoties par bezdarba samazināšanu, Daugavpils pilsētas domes Finanšu komitejas 2016.gada 5.maija sēdes protokolu Nr.12, atklāti balsojot: PAR – 10 (V.Borisjonoks, A.Broks, J.Dukšinskis, N.Ignatjevs, R.Joksts, N.Petrova, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes dalību pasākumā „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs”.

2. Piešķirt līdzekļus no pamatbudžeta izdevumiem neparedzētiem gadījumiem EUR 28886 apmērā pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” līdzfinansēšanai.

3. Apstiprināt pamatbudžeta ieņēmumu un izdevumu tāmes, saskaņā ar pielikumu.

4. Noteikt, ka persona, kura iegūst izglītību vispārējās, speciālās vai profesionālās izglītības iestādēs, var piedalīties tikai vienā jauniešu vasaras nodarbinātības pasākumā, kuru 2016.gadā īsteno Daugavpils pilsētas dome.

5. Pilnvarot Daugavpils pilsētas domes izpilddirektori Ingu Goldbergu parakstīt Daugavpils pilsētas pašvaldības vārdā līgumu par aktīvā nodarbinātības pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” īstenošanu.

6. Kontroli par lēmuma izpildi uzdot Daugavpils pilsētas domes priekšsēdētāja vietniekam P.Dzalbem.

Pielikumā: 1. Daugavpils pilsētas domes pamatbudžeta ieņēmumu un izdevumu tāme pasākumam „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādes”.

2. Daugavpils pilsētas domes pamatbudžeta ieņēmumu un izdevumu tāmes grozījumi programmai „Līdzekļi projektu realizācijai”.

Domes priekšsēdētāja 1.vietnieks *(personiskais paraksts)* J.Dukšinskis